ઈ કોમર્સ કંપનીઓએ ગ્રાહકોને આકર્ષવા માટે 20થી માંડીને 50 ટકા સુધીના લોભામણા ડિસ્કાઉન્ટ ઓફર કર્યા છે, તેમણે ગત વર્ષ કરતાં આ વર્ષે જાહેરાત ખર્ચના બજેટમાં પણ ખાસ્સો વધારો કર્યો છે. નવરાત્રિના પ્રથમ દિવસથી અખબારો ફુલ પેઈજની જાહેરાતોથી ચમકી રહ્યા છે. ઈ કોમર્સ કંપનીઓ માટે મોબાઈલ અને મોબાઈલ એસેસરીઝની સાથે ઈલેક્ટ્રોનિક્સ ચીજવસ્તુઓ તેમજ કાપડનું ખુબ જ મોટું માર્કેટ છે, તેમાં ઑનલાઈન ખરીદી કરનારાની સંખ્યા ઉતરોત્તર વધી રહી છે. ઈ કોમર્સ કંપનીઓ દ્વારા વિવિધ કંપનીઓની અનેક પ્રોડક્ટની વિશાળ શ્રેણી મોબાઈલમા એપ દ્વારા રજૂ કરાયા છે. ગ્રાહકોને વધુ ચોઈસ પણ મળી રહે છે, તેમજ સસ્તી પણ… જેથી તેમાં કોઈ બાર્ગેઈન કરવાનો કોઈ સવાલ આવતો નથી. છેતરાવાનો કોઈ પ્રશ્ન ઉપસ્થિત થતો નથી. એમઆરપી કરતાં ઓછી કીમતો… ફેસ્ટીવલ ડિસ્કાઉન્ટનો લાભ લેવા માટે ગ્રાહકો ઈ કોમર્સ કંપનીઓ તરફ વળે તે માનવ સ્વભાવમાં છે. બીજુ દીવાળીની ખરીદી કરવા માર્કેટ અને શોપિંગ મૉલમાં ભારે ભીડ જામે છે, ભીડભાડમાં ખરીદી કરવાની અને તે સામાન ઊંચકીને ઘરે લાવવાનો… ઑનલાઈન ખરીદીમાં આ વધી ઝંઝટમાંથી મુક્તિ મળે છે. જેથી લોકો ઑનલાઈન શોપિંગનું ઓપ્શન વધારે પ્રિફર કરે છે.